Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 3. srpnja 2011.

24(79)2011.

Evanđelje Mt 11, 25-30
Krotka sam i ponizna srca.
Čitanje svetog Evanđelja po Mateju
U ono vrijeme reče Isus:
»Slavim te, Oče, Gospodaru neba i zemlje, što si ovo sakrio od mudrih i umnih, a objavio malenima.
Da, Oče, tako se tebi svidjelo.
Sve je meni predao Otac moj i nitko ne pozna Sina doli Otac niti tko pozna Oca doli Sin i onaj kome Sin hoće objaviti. Dođite k meni svi koji ste izmoreni i opterećeni i ja ću vas odmoriti.
Uzmite jaram moj na sebe, učite se od mene jer sam krotka i ponizna srca i naći ćete spokoj dušama svojim.
Uistinu, jaram je moj sladak i breme moje lako.«
Riječ Gospodnja.

Gospodine, smiluj se.
Naše pogreške i grijesi, naša krivnja nas, iznutra, pritišće i opterećuje. Zato ćemo sada, trenutak, ostati u tišini, ispitati svoju savjest i moliti Gospodina za oproštenje.
Tko s Isusom ide putem kojim je on išao taj može izgubiti zemaljski život, ali će zadobiti vječni...
Gospodine, smiluj se
Tko ide putem
kojim je Isus išao
taj može strance primiti kao prijatelje on će kod Oca naći vječni stan...
Kriste, smiluj se
Tko ide putem
kojim je išao Isus
taj ne treba bježati od križa,
jer će biti ubrojen među uskrsle...
Gospodine, smiluj se. DM

JARAM JE MOJ SLADAK I MOJE BREME LAKO
(Mt 11,25-30)
Isus govori čovjeku o spoznavanju i primicanju Bogu. Bog nije ljudski zaključak – što nekome može biti, ali tada nije riječ o religioznom odnosu s Bogom – nego nešto što probija iz života i što sluti i traži život. A potrebno je razlikovati religioznu filozofiju i religioznost. Religiozna filozofija logički obrađuje religiozne fenomene.
Ona je poslije događaja, a ne prije religioznosti.
Danas je ovo vrlo važno uočiti. Isus sebe veže uz Oca (Boga). Boga se preko njega spoznaje, a i njega se može spoznati samo u Bogu. Boga se prepoznaje kroz Isusa i Isusa kroz Boga! Isus otkriva Boga, Bog potvrđuje Isusa. To nam posebno svjedoči Uvod u Ivanovo evanđelje. Onaj tko osjeća Boga taj prepoznaje Boga u Isusu Kristu. Isus Krist pomaže da spoznamo Boga u sebi i drugima.
Prema tome, religioznost se najprije osjeti u samome sebe, a ono što dolazi "izvana" (bilo koji oblik spoznaje) samo je osvjetljenje unutarnjeg doživljaja i shvaćanja. Dobiva se nekada dojam da smo se dosta odmakli od živoga Boga, a vezali za ideju. To je 'proizvod' škole, a živi se i doživljava neovisno u 'mudrosti i umnosti'. Ideologiziralo se Boga, time se prekrilo živo lice Boga u našem životu, u našem srcu. Istinski vjernici današnjice isti su kao i oni iz Isusova vremena, dok ‘racionalni’ su uvijek različiti.
Uvijek sebi dokazuju. Oni se uvijek traže i uvijek su u nemiru- Oni ‘ne znaju’ za živoga Boga. Mi znademo naviještati "racionalistički" (skolastički) Boga, a jako smo nevješti u naviještanju živoga Boga. Za to nas ne osposobljavaju škole, niti su zato osposobljeni naši svećenici. Sin spoznaje Oca po ljubavi, a isto tako Otac Sina. Tako čovjek izrasta kroz Boga, a Bog biva spoznatljiv kroz čovjeka. Nema drugog puta!
Sve su drugo 'vizije' koje mogu biti i plod mašte ili ideologije, a to može biti plod dobrog ili lošeg maštanja. Život čovjeka koji vjeruje u Boga nije život bez bremenitosti i bez križa. Vjerovanje nas ne oslobađa od odgovornosti za život. Isus ne naviješta utopiju niti neki pasivizam. Teret života ostaje, međutim drukčije se doživljava s vjerom, nadom i ljubavlju nego li bez toga. Križ u životu vjernika nije besmisao, pa niti prokletstvo.
Križ otvara čovjeka prema transcendenciji i prema drugim ljudima. Križ je veliko oslobađanje egoizma i zatvorenosti u svoj svijet. Križ otvara ljudsko srce koje je emocionalno i racionalno, kako bi prepoznalo Isusa (Boga) u svakoj gesti ljubavi i poniznosti. Kroz te geste otvara se put prema Bogu i prema spoznavanju Isusa kao utjelovljenoga (čovjekolikog) Boga. Jaram je ljudski težak ali može imati svoju slast.
Sav teret kojega nosimo ako to činimo u ljubavi stvara nam žuljeve ali i ostavlja znakove ljubavi, a to volimo. Kroz takav teret mi nalazimo svoje smirenje. Teret života i svijeta treba prihvatiti (ne tiraniju i ugnjetavanje) u ljubavi i oni će nas preporoditi i osmisliti. Trajno bježanje od tereta, jarmova nikada nas neće dovesti do smirenja niti do istinske ljubavi. Tajna ljudske patnje ne otkriva se u snazi mudrosti nego u skromnosti i poniznosti.
Život je jako bremenit, prije je takav bio a i danas je isto tako bremenit samo na svoj način. To breme ne možemo zbaciti. Breme treba nositi iu poniznosti i dobroti srca. Tako se spašava sebe od besmisla, tako se spašava svijet. Tako se Boga propovijeda.
Marjan Jurčević

14. nedjelja kroz godinu A (Mt 11,25-30)
Popričesna meditacija
U današnjem se evanđelju susrećemo s Isusom koji zadivljeno kliče jer je upravo malenima povjerena tajna da Bog nije Bog daleki nego Bog neizrecive blizine.
U Isusu Bog pristupa čovjeku, da ga potraži i pozove u svoju slobodu.
Taj Božji plan koji "silne zbaci s prijestolja, a uzvisi neznatne" i "gladne napuni dobrima, a bogate otpusti prazne" (Lk 1,52) potiče Isusa, koji je na zemlji kao "sin drvodjelje" pripadao malenima, da zahvalno kliče... i možemo mu se i mi pridružiti u ovoj zahvali: stojimo pred Bogom u stavu siromaha koji zna da ga Bog hoće obdariti, jer samo Bog može ispuniti srce.
Bog je onaj koji ljubi, nosi teret opterećenih i naš životni mučni put vodi prema dobrom kraju, punom smisla. Neka ova poruka i nas zadivi kao Isusa, tako da složnije i zahvalnije molimo predslovlje:
"Uistinu je dostojno i pravedno,
Tebe, Oče, Gospodaru neba i zemlje, slaviti,
jer si nas po Isusu, našem Spasitelju i bratu,
pozvao iz tmine u svjetlo, iz daljine u svoju blizinu!"
Slavim Te, Oče, što si to sakrio mudrima i umnima, a otkrio malenima…
Priredio: Dario Miletić

«Umorni»
Kome je Isus govorio, na koga je mislio? Pripadam li i ja njima? Ovdje se govori : «svi vi koji ste umorni i opterećeni.» Naglasak je na riječi - svi vi. Isus ovdje ne isključuje nikoga zbog porijekla, boje kože, društvenog statusa, bolesti ili religije. Svi koji se muče, koji nose bilo koji teret - svi su pozvani.
Isus pozna brige ondašnjih ljudi: pozna stvari zbog kojih su ljudi slijepi za druge, gluhi za druge, pozna Isus situacije koje opterećuju dušu. On pozna što je bijeda i osamljenost, on pozna što su krize odnosa i veza među ljudima, on pozna teret koji opterećuje ako jedna ljubljena osoba umre. On pozna i opterećenja duše, depresije, beznadnost. I on govori svima koji su tako izmoreni i opterećeni : Svi vi dođite k meni, mogu vam dati mir, rasterećenje. DM

SAMOSTANI PROVINCIJE SV. JERONIMA
U našem Klaustru otvorena je izložba fotografija iz zraka (aviona) od Sergio Gobbo. Autor projekta je fra Josip Sopta, provincijal. SAMOSTANI PROVINCIJE SV. JERONIMA prikazani su kao biseri na našoj obali od Rovinja do Kotora.

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 3. VII. XIV. Nedjelja kroz godinu, Toma ap.. U Katedrali u 19 sati don Milivoj Bolobanić slavi 50 godina misništva
Ponedjeljak: 4. VII: Elizabeta Portugalska
Utorak 5. VII. Sv. Ćiril i Metod slav. ap., - molitva sv. Anti
Srijeda 6. VII. Marija Goreti
Četvrtak 7. VII. Rudolf, Klaudije, Vilko
Petak 8. VII. Akvila i Priscila
Subota 9. VII Marija Petković, Leticija
Nedjelja 10. VII. XV. Nedjelja kroz godinu, Amalija, Ljubica
NEDJELJNE SU MISE u 8,30 u 10 i u 20 sati
Svaki dan je misa u 7 i u 20 sati
Služba časova (časoslov): svagdanom u sv. misi,
nedjeljom i svetkovinama Večernja u 19,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise .Krunicu molimo svaki dan u 19,30 sati.

PODNO GRIJANJE U CRKVI SV. FRANE
03. SRPNJA 2011. Bogu hvala i svima hvala za pomoć pri uređenju PODA CRKVE.
Molimo Vas da nam pomognete platiti (prema svojim mogućnostima) podno grijanje i izvedene radove. Naručili smo projekt instalacije solarnih kolektora za podno grijanje. Molimo Vas da nam pomognete ostvariti ovaj projekt.
Svaki Vaš dar je dobrodošao i unaprijed Vam zahvaljujemo.
Za sve koji žele uplatiti novac na žiro račun mogu preuzeti uplatnicu u sakristiji.
Vi možete svoje priloge uplatiti za grijanje u sakristiji ili preko žiro računa:
Samostan sv. Frane u Zadru Hypo Alpe-Adria Bank d. d., Zagreb:
2500009-1101027824 s naznakom da je to za crkvu i samostan
sv. Frane u Zadru.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)